Зэлэжьын я куэду зэхьэзэхуэр зэпагъэу
«Спартак — Налшык» (Налшык) — «Академия» (Дон Iус Ростов) — 0:1 (0:0). Налшык. «Спартак» стадион. ЩэкIуэгъуэм и 11-м. ЦIыхуи 100 еплъащ.
Судьяр: Иванников (Ставрополь).
«Спартак-Налшык»: Щоджэн, Лелюкаев, Ольмезов, Белоусов, КIэдыкIуей, Машэжь, Салахетдинов (Талабкэ, 80), Михайлов (Iэпщацэ, 33), Мэшыкъуэ Хь. (Ашу, 59), Бацэ (Мэшыкъуэ И., 46), Бажэ.
«Академия»: Воронин, Обрезков (Аладьин, 64), Федотов, Савин, Далиев, Кормишин (Шульженкэ, 78), Губочкин, Донсков, Орлов, Кузнецов, Крюков (Чернов, 54).
Топыр дигъэкIащ:Кормишиным, 63 (0:1).
Дагъуэ къыхуащIащ: Iэпщацэм.
Урысей Федерацэм футболымкIэ и етIуанэ дивизио- ным и «Ипщэ» гупым 2018 — 2019 гъэхэм щекIуэкI зэхьэзэ-хуэр гъатхэ пщIондэ зэпагъэуащ. Абы и пэ къихуэу щэкIуэ- гъуэм и 11-м щыIа зэIущIэм къигъэлъэгъуащ зэрызагъэпсэхуну мазиплIым къриубыдэу «унэ лэжьыгъэ» куэд «Спартак-Налшыкым» зэриIэр. Ар къазэрехъулIэм елъытащ ди щIалэхэр адэкIэ зэпеуэм зэрыхэтыфыну щIыкIэр.
Мы гъэм иужьу и стадионым щригъэкIуэкI зэIущIэр гуIэфIтещIэж хъуну щыгугъырт «Спартак-Налшыкым» щыджэгухэри къадэщIхэри. Абы папщIэ Iэмал псори щыIэ хуэдэт — ди хьэщIэр иджырей зэхьэзэхуэм зэ закъуэ фIэ- кIа щытемыкIуэфауэ турнир таблицэм и иужь дыдэ увы-пIэр зыIыгъ Дон Iус Ростов щыIэ, Понедельник Виктор и цIэр зезыхьэ футбол академием и футболист ныбжьыщIэхэрат. АрщхьэкIэ…
АдэкIэ къикIуэтыпIэ зимыIэ ростовдэсхэр хэгъэрейхэм ерыщу къапэуващ. «Спартак-Налшыкым» и дэтхэнэ ебгъэрыкIуэныгъэми абыхэм хуэфэщэн жэуап иратыжырт. ЗыхъумэжыныгъэмкIи ядэбгъуэн щыIэтэкъым икIи фIэщщIыгъуейт Налшык къэкIуар иужь дыдэ увыпIэм щыт командэрауэ.
Пэжщ, ди щIалэхэм Iэмал гъуэзэджэ куэд яIащ бжыгъэр къызэIуахынуи, текIуэныгъэр зыIэрагъэхьэнуи. АрщхьэкIэ абыхэм сыт я мыхьэнэ, Iуэхур и кIэм яхунэмыгъэсамэ?! Бажэ Амири, Мэшыкъуэ Хьэчими, Бацэ Къантемыри, Машэжь Ратмири, адрейхэри мызэ-мытIэу къыхэжаныкIы-фын хуеящ. Ди жагъуэ зэрыхъущи, а махуэм абыхэм ящыщу зыми и насып къикIакъым. Уеблэмэ, топыр хьэщIэхэм я гъуэм и пкъом техуэу къыщигъэлъеижаи къэхъуащ.
Налшыкдэсхэм я Iуэхур къыщимыкIым, хьэщIэхэм кърагъэлъэгъуащ абы и Iэмалыр: зэуэзэпсэу къебгъэрыкIуэри, мы зэпеуэм етIуанэ текIуэныгъэр къащыхуэзыхьа топ закъуэр къыхудагъэкIащ.
«Спартак-Налшыкыр» зи хьэрхуэрэгъухэр щытыкIэ гугъум къизыш командэ хъуауэ фэ тетщ. Мазэ ипэкIэ Ставрополь щыIэу щIыпIэ «Динамо»-м бжыгъэшхуэкIэ зыкъыхригъэгъащIэри, ар иужь увыпIэм къришащ. Хьэлэ-мэтращи, абы ипэкIэ хэгъэрейхэр зэ текIуауэ арат. Мис ар- гуэруи «Академия»-м Налшык очкоищ щызыIэригъэхьауэ кIэух увыпIэр ебгынэ.
Мылъкур къызэремэщIэкIым къыхэкIыу, къалэн пыухы-кIа зэхьэзэхуэм щызимыIэ «Спартак-Налшыкым» и дежкIэ шынагъуэ гуэр пылъкъым щIэх-щIэхыурэ къызэрыхагъащIэм. Абы щыгъуэми, иужь дыдэ увыпIэм щыт командэхэм нэхъ мыхъуми я стадионым щытекIуэну дыщыгугъ хъуну къыщIэкIынт.
Иджы фыщыдгъэгъуэзэнщ щэкIуэгъуэм и 11-м зэхэта джэгугъуэм кърикIуа бжыгъэхэм. Мис ахэр: «Урожай» (Краснодар) — «Краснодар-3» (Краснодар) — 1:1, «Биолог-Новокубанск» (Прогресс) — «Мэшыкъуэ-КМВ» (Псыхуабэ) — 2:1, СКА (Дон Iус Ростов) — «Дружба» (Мейкъуапэ) — 0:1, «Черноморец» (Новороссийск) — «Легион Динамо» (Мэхъэчкъалэ) — 0:1, «Чайка» (Песчанокопское) — «Динамо-Ставрополь» (Ставрополь) — 1:0.
«Ангушт» (Нэзрэн) — «Спартак-Владикавказ» (Владикавказ) зэIущIэр гъатхэм ягъэIэпхъуащ.
ЕтIуанэ дивизионым и «Ипщэ» гупым зэхьэзэхуэм щыщIидзэжынур гъатхэпэм и 16-ращ. Абы щыджэгу командэхэм зэкIэ загъэпсэхунущ икIи илъэсыщIэм и пэщIэдзэхэм къызэхуэсыжынурэ зэпеуэм зыхуагъэхьэзырынущ.
Жыласэ Заурбэч.
